Szociális ellátó központ épül a szabolcsi Győrteleken | Magyar Nő Magazin
Szociális ellátó központ épül a szabolcsi Győrteleken
Több térségi települést kiszolgáló szociális ellátó központ épül a Szabolcs-Szatmár-Bereg megyei Győrteleken – tájékoztatta a község önkormányzata az MTI-t.
A Szatmári Kistérségi Családsegítő és Gyermekjóléti Szolgálat új épületében a gyermekek foglalkoztatására szolgáló helyiségeket, melegítőkonyhát, mosókonyhát, öltözőket és a vizesblokkokat alakítanak ki. Az akadálymentesített központban továbbá négy iroda, tárgyaló és egy szociális blokk kap helyet.
A projekt keretében továbbképzéseket is szerveznek az önkormányzat humán intézményeiben dolgozó szakemberek részére. Az új központ szolgáltatásait a helyi lakosok mellett a környező települések, így Kocsord, Ököritófülpös, Rápolt, Géberjén és Fülpösdaróc lakossága is igénybe veheti.
A több mint 70 millió forint értékű fejlesztés száz százalékban uniós támogatásból valósul meg.
Tags: családsegítő, ellátó, Győrtelek, önkormányzat, szociális
Previous Felvidék – Nehéz Ferenc íróra emlékeztek Dunamocson
Next A kárpáti gasztronómiai örökség megőrzése